

Ljubljana, 17.8.2015

**Spoštovani člani komisij**

**za preverjanje in potrjevanje nacionalnih poklicnih kvalifikacij!**

Vabimo vas v program spopolnjevanja za člane komisij za preverjanje in potrjevanje nacionalnih poklicnih kvalifikacij, ki bo **17. septembra 2015** na Andragoškem centru Slovenije, Šmartinska 134a, Ljubljana.

V letu 2015 je Ministrstvo za delo, družino, socialne zadeve in enake možnosti zaupalo Andragoškemu centru Slovenije še eno nalogo na področju usposabljanja članov komisij za preverjanje in potrjevanje nacionalnih poklicnih kvalifikacij. Poleg Državnega izpitnega centra, Centra za poklicno izobraževanje in Ministrstva za delo, družino, socialne zadeve in enake možnosti je tudi Andragoški center Slovenije tisti, ki v letu 2015 izpeljuje **strokovno spopolnjevanje za člane komisij s pridobljeno licenco.**

Program spopolnjevanja je pripravljen v obsegu 8 pedagoških ur, v letu 2015 pa bomo izpeljali dve izvedbi pripravljenega programa. Pri vsebinah, ki smo jih za vas pripravili smo izhajali iz vaših potreb po nadgradnji znanj, pridobljenih v okviru temeljnega usposabljanja. V večini primerov ste namreč izpostavili, da bi radi svoja znanja poglabljali na področju komunikacijskih veščin.

V okviru temeljnega usposabljanja se vsebine komunikacije obravnavajo v okviru komunikacije med člani komisij in kandidati, v okviru stalnega strokovnega spopolnjevanja pa smo vsebine komunikacije nadgradili s komunikacijo med člani komisij, pri čemer boste poglobili znanja pri komunikaciji v konfliktnih situacijah, pri doseganju ciljev s pomočjo timskega dela ter s področja etičnega ravnanja v izpitnih situacijah in komunikacijskih anksiomov. Vsebine bodo specifično pripravljene za potrebe članov komisij ter podprte s konkretnimi primeri in aktivnim načinom dela. Program bo za vas izpeljala Nataša Škofic Kranjc.

Udeleženci prejmete potrdilo o udeležbi, ki ga lahko uveljavljate v postopku obnovitve licence.

Število udeležencev je omejeno na 25 kandidatov, prednost pri vključitvi v program bodo imeli prej prijavljeni kandidati. Zato vas vabimo, da izpolnjeno prijavnico pošljete po pošti ali elektronski pošti, najkasneje do **10. septembra 2015** na:

Andragoški center Slovenije

Šmartinska 134a

1000 Ljubljana

Elektronski naslov: mateja.pecar@acs.si

Udeležba na usposabljanju je brezplačna.

Veselimo se srečanja z vami.

Vera Mlinar

Koordinator programa

Priloge:

* Prijavnica
* Urnik